Turizm yoʻnalishidagi islohotlarni yanada jadallashtirish va sohada davlat boshqaruvi tizimini samarali tashkil qilish chora-tadbirlari toʻgʻrisida
(resolution, 2026-05-01)

Turizm yoʻnalishiga qoʻshimcha investitsiyalarni jalb qilish, xususiy sektor uchun qulay shart-sharoitlar yaratish orqali turizm infratuzilmasini yanada takomillashtirish, aholi bandligini oshirish, transport qatnovi yoʻnalishlarini kengaytirish, respublikaning turistik salohiyatini ichki va tashqi bozorlarda targʻib qilishni jadallashtirish, shuningdek, sohani davlat tomonidan boshqarishda yangi tartib-taomillarni joriy qilish maqsadida: 1. Respublikaga turistlar oqimini oshirish va turoperatorlarga davlat tomonidan qoʻshimcha koʻmaklar koʻrsatish maqsadida 2024-yil 1-yanvardan boshlab: a) turoperatorlar tomonidan Oʻzbekiston Respublikasiga toʻgʻridan-toʻgʻri aviaqatnovlar mavjud boʻlmagan xorijiy mamlakatlardan olib kelingan har bir turist uchun 20 AQSH dollaridan 100 AQSH dollarigacha boʻlgan ekvivalentda ragʻbatlantiruvchi subsidiyalar ajratilsin. Bunda, turistik oqim past boʻlgan xorijiy mamlakatlar roʻyxati, olib kelinadigan turistlar soni va ragʻbatlantiruvchi subsidiyalar miqdori hamda ularni berish tartibi Oʻzbekiston Respublikasi Turizm qoʻmitasi raisi tomonidan tasdiqlansin; b) turoperatorlar va aviatashuvchilarning xorijiy mamlakatlardan Samarqand, Buxoro va Urganch xalqaro aeroportlariga amalga oshirilgan charter aviaqatnovlari boʻyicha xarajatlarining bir qismi har bir xorijiy turist uchun, u respublika hududida kamida besh kecha tunab qolgan taqdirda, 20 AQSH dollari, qish mavsumida (20-noyabrdan 20-fevralgacha) esa 50 AQSH dollari ekvivalentida qoplab berilsin. Bunda mazkur bandning “a” va “b” kichik bandlarida nazarda tutilgan xarajatlar Turizmni qoʻllab-quvvatlash jamgʻarmasi mablagʻlari hisobidan amalga oshiriladi. 2. Mehmonxonalar sonini va ularda xizmat koʻrsatish sifatini oshirishni davlat tomonidan moliyaviy qoʻllab-quvvatlash maqsadida 2024-yil 1-yanvardan boshlab: a) 3 yulduzli toifa uchun 60 ta xonadan kam boʻlmagan, 4 va 5 yulduzli toifa uchun 120 ta xonadan kam boʻlmagan xonalar fondiga ega besh qavatdan past boʻlmagan mehmonxona 2026-yil 31-dekabrga qadar foydalanishga topshirilgan taqdirda, mehmonxona toifasi tasdiqlangach, investorlarning yangi mehmonxonani qurish (rekonstruksiya qilish bundan mustasno) va jihozlash hamda 2026-yil 1-yanvardan boshlab mehmonxonani qoʻshimcha bino va inshootlar qurish orqali kengaytirish yoki mavjud bino va inshootlarning ixtisoslashishini mehmonxona faoliyatiga oʻzgartirish uchun ketgan xarajatlarining bir qismini Oʻzbekiston Respublikasi Davlat budjeti mablagʻlari hisobidan quyidagi miqdorlarda qoplab berish tizimi joriy qilinsin: 3 yulduzli toifaga ega mehmonxonalardagi har bir xona uchun 40 million soʻm; 4 va 5 yulduzli toifaga ega mehmonxonalardagi har bir xona uchun 65 million soʻm. Bunda respublika boʻyicha toifali (yulduzli) mehmonxonalar mavjud boʻlmagan tuman (shahar)larda yangidan quriladigan mehmonxonalarga, mazkur xarajatlar quyidagi tartib asosida 50 foizga oshirilgan miqdorda qoplab berilishi belgilansin: dastlabki 2 ta 4 yoki 5 yulduzli toifaga ega mehmonxonalarga; dastlabki 3 ta 3 yulduzli toifaga ega mehmonxonalarga; Belgilansinki qavatlar soni bilan bogʻliq talablar YUNESKOning Umumjahon madaniy merosi roʻyxatiga kiritilgan hududlarda yoki togʻli va togʻoldi hududlarda yangi qurilgan mehmonxonalarga tatbiq etilmaydi. b) 2026-yil 31-dekabrga qadar dunyoning taniqli va nufuzli mehmonxona brendlaridan (mehmonxona brendlarining top-50 va mehmonxona tarmoqlarining top-5 reytingiga kirgan) foydalanuvchi Oʻzbekiston Respublikasi rezidentlari boʻlgan tashkilotlarning royalti xarajatlari franchayzing toʻgʻrisidagi shartnoma kuchga kirgan vaqtdan boshlab uch yil mobaynida Oʻzbekiston Respublikasi Davlat budjeti mablagʻlari hisobidan quyidagi miqdorda qisman moliyalashtirilsin: 3 yulduzli toifaga ega mehmonxona uchun — mehmonxonaning har bitta xonasi uchun yillik 200 AQSH dollari ekvivalentida; 4 yulduzli toifaga ega mehmonxona uchun — mehmonxonaning har bitta xonasi uchun yillik 400 AQSH dollari ekvivalentida; 5 yulduzli toifaga ega mehmonxona uchun — mehmonxonaning har bitta xonasi uchun yillik 600 AQSH dollari ekvivalentida. Bunda, mazkur bandning “a” va “b” kichik bandida nazarda tutilgan subsidiyalarni qoplab berish uchun Oʻzbekiston Respublikasi Davlat budjetidan Turizmni qoʻllab-quvvatlash jamgʻarmasiga har yili 100 milliard soʻm yoʻnaltiriladi; v) 2025-yil 1-yanvarga qadar toifasi (yulduz) boʻlmagan joylashtirish vositalari uch va undan yuqori toifa (yulduz) olganda, ularning muvofiqlik sertifikatini rasmiylashtirish boʻyicha xarajatlari Turizmni qoʻllab-quvvatlash jamgʻarmasi mablagʻlari hisobidan qoplab berilsin. 3. 2024-yil 1-yanvardan boshlab nogironligi boʻlgan shaxslarning sayohat qilishlari uchun qulay muhit yaratishga qaratilgan “Toʻsiqsiz turizm” dasturi amalga oshirilsin. Bunda turizm, madaniy meros, konsert-tomosha obyektlari hamda aeroport, avto va temir yoʻl vokzallarida nogironligi boʻlgan shaxslarning toʻsiqsiz harakatlanishi uchun zarur infratuzilma yaratish mexanizmlari joriy qilinsin. 4. Ekologiya, atrof-muhitni muhofaza qilish va iqlim oʻzgarishi vazirligi ikki oy muddatda: “turoperator — mehmonxona — transport — savdo va servis” xizmatlari birgalikda koʻrsatiladigan turistik klasterlar faoliyatini yoʻlga qoʻyish choralarini koʻrsin; turistik xizmatlarni sertifikatlashtirish va turizm infratuzilmasi obyektlarini tasniflash jarayoni hamda joylashtirish vositalarini turistlar tomonidan QR-kod orqali baholashning toʻliq raqamlashtirilgan tizimini joriy qilsin. 5. 2029-yil 1-iyulga qadar yetib borish qiyin boʻlgan va chekka joylarda (aholi yashash punktlaridan kamida 10 km yoki qattiq qoplamali avtomobil yoʻllaridan 5 km uzoqlikda) alohida avtonom infratuzilmani yaratgan holda kempinglar tashkil etgan va “safari” turizmi xizmatlarini koʻrsatadigan yuridik shaxslarning mazkur faoliyat turi boʻyicha mol-mulkiga solinadigan soliq va yuridik shaxslardan olinadigan yer soligʻi hamda foyda soligʻi stavkalari ushbu soliqlar boʻyicha hisoblangan summaning 1 foizi miqdorida belgilansin. 6. Shunday tartib oʻrnatilsinki, unga muvofiq 2023-yildan boshlab, har yili 30-noyabrga qadar turistlar oqimini oshirish maqsadida Ekologiya, atrof-muhitni muhofaza qilish va iqlim oʻzgarishi vazirligi, Madaniyat vazirligi hamda Yoshlar siyosati va sport vazirligi tomonidan kelgusi yilda oʻtkaziladigan madaniy-koʻngilochar va ommaviy sport tadbirlari, ommaviy-madaniy va konsert-tomosha hamda sanʼat va kinematografiya tadbirlarining yagona taqvimi shakllantiriladi va Vazirlar Mahkamasi tomonidan tasdiqlanadi. Bunda, yagona taqvimga kiritilgan tadbirlar xalqaro, respublika va mahalliy darajalarga ajratilgan holda shakllantiriladi hamda tadbirlar haqida maʼlumotlar davlat tilida va kamida ikkita xorijiy tilda Turizm qoʻmitasi, Madaniyat vazirligi hamda Yoshlar siyosati va sport vazirligining rasmiy veb-saytlari, ularning targʻibot platformalari va ijtimoiy tarmoqlarda joylashtirib boriladi. 7. Shunday tartib oʻrnatilsinki, unga muvofiq turizm yoʻnalishida xalqaro talablarga javob beradigan malakali kadrlar tayyorlash va mutaxassislar malakasini oshirish tizimini joriy etish maqsadida: a) malakali kadrlar tayyorlash yoʻnalishida: xalqaro darajada tan olingan taʼlim dasturlarini “franshiza” asosida jalb qilish yoʻlga qoʻyiladi; oliy taʼlim dasturlari jahon reytingida birinchi 100 talikka kiruvchi nufuzli oliy taʼlim tashkilotlarining taʼlim dasturlari asosida qayta koʻrib chiqilib, taʼlim yoʻnalishlari birlashtiriladi; 3 yillik oliy taʼlim dasturlari asosida kadrlar tayyorlash tizimi yoʻlga qoʻyiladi; taʼlim tashkilotlarida taʼlim jarayonini amaliyot bilan birga olib borishni nazarda tutuvchi amaliyot bazalarini (turoperator, gid (gid-tarjimon), mehmonxona, transport xizmatlari) tashkil etish yoʻlga qoʻyiladi; oliy va professional taʼlim dasturlaridagi oʻquv jarayonini “blok-modul” tizimiga asoslangan dual taʼlim shaklida tashkil etish yoʻlga qoʻyiladi. Bunda, oʻquv rejasidagi amaliyotlarni turizm mavsumi hisoblangan oylarda yoʻlga qoʻyish nazarda tutiladi; kasb standartlari va malaka talablarini ishlab chiqish tizimi yoʻlga qoʻyiladi. Bunda, mazkur jarayonga jalb etilgan mutaxassislarning ish haqi xarajatlari Turizmni qoʻllab-quvvatlash jamgʻarmasi mablagʻlari hisobidan qoplab beriladi; b) turizm yoʻnalishida kadrlar tayyorlovchi davlat oliy hamda professional taʼlim tashkilotlarining turizm, servis, mehmonxona xoʻjaligi va gid (gid-tarjimon) taʼlim yoʻnalishlari boʻyicha pedagoglar uchun oʻrta va qisqa muddatli oʻquv kurslari Toshkent shahridagi Singapur menejmentni rivojlantirish instituti, “Ipak yoʻli” turizm va madaniy meros xalqaro universiteti hamda boshqa oliy taʼlim tashkilotlari tomonidan yoʻlga qoʻyiladi. Bunda: turizm yoʻnalishidagi davlat oliy taʼlim tashkilotlarining pedagoglari malakasini oshirish va qayta tayyorlash — oliy taʼlim tashkilotlarining budjetdan tashqari mablagʻlari hisobidan (oliy taʼlim tashkilotining budjetdan tashqari jamgʻarmasi mavjud boʻlmagan taqdirda, tizimida ushbu tashkilotlar boʻlgan vazirlik va idoralarning budjetdan tashqari mablagʻlari hisobidan); davlat professional taʼlim tashkilotlari pedagoglari malakasini oshirish va qayta tayyorlash — tizimida ushbu tashkilotlar boʻlgan vazirlik va idoralarning budjetdan tashqari mablagʻlari hisobidan amalga oshiriladi; v) 2023/2024 oʻquv yilidan boshlab har yili “Ipak yoʻli” turizm va madaniy meros xalqaro universitetiga Shanxay hamkorlik tashkiloti va Turkiy davlatlar tashkilotiga aʼzo mamlakatlar hamda Buyuk ipak yoʻlida joylashgan davlatlar fuqarolari magistraturada davlat granti asosida taʼlim olishlari uchun Oʻzbekiston Respublikasi Davlat budjeti mablagʻlari hisobidan 10 milliard soʻmdan kam boʻlmagan miqdorda mablagʻlar ajratib boriladi. 8. Turizm sohasini yanada rivojlantirish va tizim faoliyatini transformatsiya qilish boʻyicha “yoʻl xaritasi” 1-ilovaga muvofiq tasdiqlansin. 9. Madaniyat va turizm vazirligiga qarashli budjetdan tashqari Turizmni qoʻllab-quvvatlash jamgʻarmasi va Xavfsiz turizm jamgʻarmasi Turizm qoʻmitasiga oʻtkazilsin. 10. 2023-yil 1-sentabrdan boshlab quyidagi talablar bekor qilinsin: turagentlarning elektron toʻlovlar, bron qilish xizmatlarini koʻrsatadigan kamida ikkita xorijiy tildagi veb-saytga ega boʻlishi; turoperatorlarning elektron toʻlovlar xizmatlarini koʻrsatadigan veb-saytga ega boʻlishi. 11. Qoraqalpogʻiston Respublikasi, viloyatlar va Toshkent shahrida turizm yoʻnalishida amalga oshiriladigan yirik investitsiya loyihalari roʻyxati 2-ilovaga muvofiq tasdiqlansin. Vazirlar Mahkamasi (A. Aripov), Ekologiya, atrof-muhitni muhofaza qilish va iqlim oʻzgarishi vazirligi (A. Abduxakimov), Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari mazkur qarorga 2-ilovada keltirilgan loyihalarning oʻz vaqtida amalga oshirilishiga masʼul etib belgilansin. 12. Qoraqalpogʻiston Respublikasi Vazirlar Kengashi, viloyatlar hokimliklari bir oy muddatda zamonaviy mehmonxonalar, shu jumladan modulli mehmonxonalar qurish uchun har bir hududdan kamida 15 ta yer uchastkalarining elektron auksion orqali savdolarga chiqarilishini taʼminlasin. Belgilab qoʻyilsinki, tadbirkorlik subyektlari tomonidan 10 million AQSH dollari miqdoridagi investitsiyalar hisobiga quriladigan mehmonxonalarga muhandislik-kommunikatsiya tarmoqlari Oʻzbekiston Respublikasi Davlat budjeti mablagʻlari hisobidan yetkazib beriladi. 13. Butunjahon turizm tashkiloti (UNWTO) shafeligida Xalqaro turizm akademiyasi Samarqand kampusi qurilishi pudratchi tashkilot tomonidan jalb qilingan kredit mablagʻlari, Turizmni qoʻllab-quvvatlash jamgʻarmasi va Ekologiya jamgʻarmasi hisobidan moliyalashtirilsin. Bunda, Iqtisodiyot va moliya vazirligi mazkur kampus qurilishini moliyalashtirish uchun Turizmni qoʻllab-quvvatlash jamgʻarmasi hisobidan sarflangan mablagʻlarni 2024-yilgi Oʻzbekiston Respublikasi Davlat budjeti parametrlarida nazarda tutgan holda 2024-yil 1-mayga qadar qoplab bersin. 14. Iqtisodiyot va moliya vazirligi oʻn kun muddatda Butunjahon turizm tashkiloti (UNWTO) Bosh assambleyasining 25-sessiyasini tashkil etish va oʻtkazish xarajatlarining bir qismini qoplash uchun Vazirlar Mahkamasining zaxira jamgʻarmasidan 10 milliard soʻm hamda Ekologiya jamgʻarmasidan 5 milliard soʻm Turizmni qoʻllab-quvvatlash jamgʻarmasiga ajratilishini taʼminlasin. 15. Ekologiya, atrof-muhitni muhofaza qilish va iqlim oʻzgarishi vazirligi Transport vazirligi hamda Iqtisodiyot va moliya vazirligi bilan birgalikda ikki oy muddatda: 3 yil davomida respublikaning xalqaro aeroportlariga tranzit aviaqatnovlar sonini keskin koʻpaytirishni nazarda tutuvchi “Oʻzbekiston orqali parvoz” (“Fly by Uzbekistan”) dasturini; temir yoʻl qatnovlari sonini oshirish va unda xizmatlar sifatini yaxshilashni nazarda tutuvchi chora-tadbirlarni ishlab chiqib, Vazirlar Mahkamasiga tasdiqlash uchun kiritsin. 16. Oʻzbekiston Respublikasi aeroportlarini xususiy sherikka berish boʻyicha davlat komissiyasining tarkibi 3-ilovaga muvofiq tasdiqlansin. Davlat komissiyasi Urganch va Buxoro aeroportlarini davlat-xususiy sheriklik shartlari asosida investorlarga berish ishlarini jadallashtirsin. 17. Belgilab qoʻyilsinki: Turizm qoʻmitasiga birinchi marotaba ishga qabul qilish zamonaviy talablarni hisobga olgan holda yuksak professional vazifalarni samarali bajarishga qodir boʻlgan mutaxassislar orasidan ochiq tanlov asosida amalga oshiriladi; Madaniyat va turizm vazirligi tizimidagi turizm sohasida faoliyat olib borayotgan mutaxassislar oʻz xohishiga koʻra Turizm qoʻmitasiga tanlovsiz ishga qabul qilinadi; Madaniyat va turizm vazirligiga qarashli sobiq Turizm va madaniy meros vazirligiga tegishli boʻlgan bino va inshootlar hamda avtotransport vositalari, axborot-dasturiy mahsulotlarni Turizm qoʻmitasiga oʻtkazishda qayta rasmiylashtirish uchun yigʻimlar undirilmaydi. 18. Ekologiya, atrof-muhitni muhofaza qilish va iqlim oʻzgarishi vazirligi manfaatdor vazirlik va idoralar bilan birgalikda ikki oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 19. Mazkur qarorning ijrosini samarali tashkil qilishga masʼul va shaxsiy javobgar etib ekologiya, atrof-muhitni muhofaza qilish va iqlim oʻzgarishi vaziri A.A. Abduxakimov belgilansin. Qaror ijrosini muhokama qilib borish, ijro uchun masʼul tashkilotlar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. T/rChora-tadbirlar nomiAmalga oshirish muddatiMoliyalashtirish manbasiMasʼul ijrochilar1.Qabul qilingan rivojlantirish dasturlari, strategiyalar va konsepsiyalarni amalga oshirish:mamlakat iqtisodiyotida turizm industriyasi ulushini koʻpaytirish. Ushbu yoʻnalishda zarur infratuzilmani rivojlantirish va dunyo bozorida respublikaning turizm salohiyatini targʻib qilish orqali mamlakatning yalpi ichki mahsulotida turizm ulushini 5 foizgacha yetkazish, shuningdek, 2026-yil yakuniga qadar 11,6 milliondan ortiq turistlarni, shu jumladan uzoq xorijiy davlatlardan — 2 million turistni jalb qilish;turistik-ekskursion xizmatlar isteʼmoliga aholining keng qatlamlarini jalb qilish, ichki turizm harakatining ommaviyligini qayta tiklash, turizm xizmatlarini ishlab chiqishda “Oʻzbekiston boʻylab sayohat qil!” dasturini amalga oshirish mexanizmini takomillashtirish, hududlar oʻrtasida turistlar ichki oqimini kengaytirish, ularning sonini yiliga 20 milliondan oshirish.Amalga oshirish shakli: amaliy chora-tadbirlar.2023 — 2026-yillar davomidaIjrochilar mablagʻlariTurizm qoʻmitasi(A. Aqqulov),Tashqi ishlar vazirligi (B. Saidov),Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari2.Respublikaning turistik jozibadorligini xorijiy davlatlarga targʻib qilish maqsadida xorijiy va mahalliy axborot vositalari vakillari, turoperatorlar uchun infoturlar tashkil qilish.Bunda, ekologiya, atrof-muhitni muhofaza qilish va iqlim oʻzgarishi vaziri tomonidan belgilanadigan tartib asosida OAV vakillari uchun infoturlar tashkil qilish yoʻlga qoʻyiladi.Amalga oshirish shakli: chora-tadbirlar dasturi ishlab chiqish.2023-yil avgustdan boshlab,doimiyTurizmni qoʻllab-quvvatlash jamgʻarmasi mablagʻlariTurizm qoʻmitasi(A. Aqqulov)3.Sohadagi tashkilot va muassasalarni davlat-xususiy sheriklik asosida tashkil etish va autsorsing mexanizmlarini keng joriy qilish boʻyicha quyidagi chora-tadbirlarni amalga oshirish:sohaga oid tadbirkorlik subyektlari tomonidan berilgan tashabbuslarni qayta koʻrib chiqish;sohada tadbirkorlik subyektlarini davlat tomonidan qoʻshimcha qoʻllab-quvvatlash tizimini takomillashtirish, xizmatlar sifatini yanada oshirishga qaratilgan ishlarni moliyalashtirish mexanizmlarini ishlab chiqish boʻyicha Hukumatga takliflar kiritish;sohada davlat-xususiy sheriklikni yanada rivojlantirish maqsadida kamida 2 ta xorijiy davlat tajribasini oʻrganish va eng ilgʻor tajribalarni Oʻzbekistonda joriy etish choralarini koʻrish;turizm obyektlari boʻyicha turoperator va turagentlar faoliyatida oʻzini oʻzi tartibga soluvchi tashkilotga aʼzolik (ishtirok etish) asosida oʻzini oʻzi boshqarish tizimini joriy qilish;turizm sohasi boʻyicha Oʻzbekiston Respublikasining ishbilarmonlik (MICE) turizmi salohiyatini oʻrganish va ushbu turizm turini rivojlantirishga qaratilgan normativ-huquqiy hujjat loyihasini tayyorlash. Bunda, xorijiy ekspert va olimlarni jalb qilish hamda ijobiy tajribalarni oʻrganishga qaratilgan xizmat safarlarini tashkil qilish.Amalga oshirish shakli: amaliy chora-tadbirlar.2023-yil davomidaTurizmni qoʻllab-quvvatlash jamgʻarmasi mablagʻlariEkologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Iqtisodiyot va moliya vazirligi (Sh. Kudbiyev)4.Turizmning rivojlanishiga toʻsiq boʻlayotgan tizimli muammolarni oʻrganib ularning yechimi boʻyicha takliflar kiritib borish.Amalga oshirish shakli: amaliy chora-tadbirlar.Doimiy-Turizm qoʻmitasi(A. Aqqulov),Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari5.“Oʻzbekiston boʻylab sayohat qil!” dasturi doirasida sayohat qiluvchi mahalliy sayyohlar sonini 20 million nafarga yetkazish. Bunda, quyidagilar amalga oshiriladi:respublika boʻylab mehnat jamoalarida faoliyat olib borayotgan 228,3 ming nafar xodimlarni;“Ayollar daftari”ga kiritilgan 30 yoshdan yuqori 50 ming nafar xotin-qizlarni;turistlar oqimi kamaygan mavsumda respublika boʻylab 50 ming nafar oʻquvchi-talabalar va korxonalar xodimlarini Qoraqalpogʻiston Respublikasi Moʻynoq tumaniga;“Manguberdi vataniga sayohat” nomli ichki turizm dasturi orqali Xorazm viloyatiga oʻquvchi, talaba va pensionerlarni;“Oilaviy sayohat” turistik paketlarini joriy etgan holda ming nafar notinch va kam taʼminlangan oilalarni;respublikadagi mavjud ziyoratgoh va muqaddas qadamjolarga 3 million nafar sayyohlarni jalb etish.Amalga oshirish shakli: amaliy chora-tadbirlar.2023-yil davomidaIjrochilar mablagʻlariEkologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Kambagʻallikni qisqartirish va bandlik vazirligi (B. Musayev),Qoraqalpogʻiston Respublikasi Vazirlar Kengashi,viloyatlar va Toshkent shahar hokimliklari6.Turizm sohasida axborot texnologiyalarini rivojlantirish va boshqaruvni raqamlashtirish orqali xizmat koʻrsatish jarayonlarini soddalashtirish, sohadagi korrupsion omillarni bartaraf etish va shaffoflikni taʼminlash, turistik xizmatlarni sertifikatlashtirish va turistik industriya obyektlarini tasniflash jarayoni hamda joylashtirish vositalarini turistlar tomonidan QR-kod orqali baholashni toʻliq raqamlashtirilgan tizimini ishlab chiqish.Amalga oshirish shakli: amaliy chora-tadbirlar.2023-yil dekabrTurizmni qoʻllab-quvvatlash jamgʻarmasi mablagʻlariEkologiya, atrof-muhitni muhofaza qilish va iqlim oʻzgarishi vazirligi(A. Abduxakimov)7.Respublikaning barcha xalqaro aeroportlarida xorijiy turistlarga Oʻzbekistonda sotib olingan mahsulotlar uchun qoʻshilgan qiymat soligʻini qaytarib berish tizimini joriy etish.Amalga oshirish shakli: amaliy chora-tadbirlar.2024 — 2026-yillar davomida-Soliq qoʻmitasi (Sh. Kudbiyev),Transport vazirligi (I. Maxkamov)8.Quyidagi chora-tadbirlarni alohida reja-grafik asosida amalga oshirish:Samarqand, Buxoro, Urganch aeroportlariga loukosterlarning muntazam aviaqatnovlarini amalga oshirish;Yevropa Ittifoqi davlatlaridan Samarqand, Buxoro, Urganch aeroportlariga aviaqatnovlarni amalga oshirish uchun uchrashuvlar tashkil qilish;Samarqand aeroportiga tranzit aviaqatnovlar sonini oshirishga qaratilgan tadbirlarni amalga oshirish.Amalga oshirish shakli: amaliy chora-tadbirlar.2023 — 2025-yillar davomida-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov),“Uzbekistan airports” AJ (R. Jurayeva)9.Umumiy ovqatlanish shoxobchalari, shu jumladan, restoran va kafelarda koʻrsatiladigan xizmatlar sifatini yanada oshirish, jahon standartlari talablari asosida ularning faoliyatini yoʻlga qoʻyish maqsadida ekologiya, atrof-muhitni muhofaza qilish va iqlim oʻzgarishi vaziriga “Mishlen” yulduzini Oʻzbekistonga jalb qilish boʻyicha muzokaralar oʻtkazish vakolatini berish.Amalga oshirish shakli: amaliy chora-tadbirlar.2023-2024-yillardaTurizmni qoʻllab-quvvatlash jamgʻarmasi va mahalliy budjet mablagʻlariEkologiya, atrof-muhitni muhofaza qilish va iqlim oʻzgarishi vazirligi(A. Abduxakimov)10.Xalqaro yoʻnalishlarda amalga oshirilayotgan parvozlar orqali xorijiy turistlar, shu jumladan, ziyorat turizmi yoʻnalishida sayyohlar oqimini oshirish, shuningdek, yangi yoʻnalishlarni ochish va muntazam aviaqatnovlar sonini oshirish choralarini koʻrish.Amalga oshirish shakli: chora-tadbirlar rejasini ishlab chiqish.2023-yil avgustIjrochilar mablagʻlariEkologiya, atrof-muhitni muhofaza qilish va iqlim oʻzgarishi vazirligi(A. Abduxakimov),“Uzbekistan airports” AJ (R. Jurayeva)11.Internet tarmogʻida xorijiy tillarda mamlakatimizning turistik salohiyatini namoyish qiluvchi maʼlumotlarni keskin koʻpaytirishga qaratilgan chora-tadbirlarni amalga oshirish. Bunda:internet tarmogʻida targʻibot materiallarini koʻpaytirganlarni ragʻbatlantirish;uzoq xorijiy mamlakatlardan respublikaga yetib kelish toʻgʻrisidagi maʼlumotlarni joylashtirish nazarda tutiladi.Amalga oshirish shakli: chora-tadbirlar rejasini ishlab chiqish.2023-yil avgustIjrochilar mablagʻlariEkologiya, atrof-muhitni muhofaza qilish va iqlim oʻzgarishi vazirligi(A. Abduxakimov),“Uzbekistan airports” AJ (R. Jurayeva),Transport vazirligi (I. Maxkamov)12.Turizm qoʻmitasining faoliyat yoʻnalishlari, vazifalari, funksiyalari hamda huquq va majburiyatlarini belgilash. Bunda:Qoʻmita zimmasiga yuklatilgan asosiy vazifalarni;Qoʻmitaga yuklatilgan asosiy vazifalardan kelib chiqib, markaziy apparat, tarkibiy tuzilmalar, hududiy boʻlinmalar va tizim tashkilotlarining funksiyalarini;Qoʻmita hamda uning hududiy boʻlinmalari va tizim tashkilotlarining huquq va majburiyatlarini belgilash.Amalga oshirish shakli: normativ-huquqiy hujjat loyihasini ishlab chiqish.2023-yil noyabr-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov)13.35 gektar maydonda sunʼiy koʻl va 50 gektar maydonda akvapark qurish boʻyicha Vazirlar Mahkamasiga taklif kiritish.Amalga oshirish shakli: normativ-huquqiy hujjat loyihasini ishlab chiqish.2023-yil noyabr-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Toshkent viloyati va Toshkent shahar hokimliklari15.Turoperatorlar tomonidan turistik oqim past boʻlgan xorijiy mamlakatlardan Oʻzbekiston Respublikasiga olib kelingan har bir turist uchun Davlat budjeti va Turizmni qoʻllab-quvvatlash jamgʻarmasi mablagʻlari hisobidan ragʻbatlantiruvchi subsidiyalar berish tartibini joriy qilish.Amalga oshirish shakli: ragʻbatlantiruvchi subsidiya berish tartibini ishlab chiqish.2023-yil dekabr-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov)16.Quyidagilarni:turagentlarning elektron toʻlovlar, bron qilish xizmatlarini koʻrsatadigan kamida ikkita xorijiy tildagi veb-saytga ega boʻlishi;turoperatorlarning elektron toʻlovlar xizmatlarini koʻrsatadigan veb-saytga ega boʻlishi talablarini bekor qilish.Amalga oshirish shakli: normativ-huquqiy hujjat loyihasini ishlab chiqish.2023-yil avgust-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov)17.Quyidagi xizmatlarni davlat xizmatlari markazlari yoki Yagona interaktiv davlat xizmatlari portali orqali koʻrsatishni yoʻlga qoʻyish ishlarini yakuniga yetkazish:oilaviy mehmon uylari, xostellar, oʻtovli va chodirli oromgohlar yagona reyestriga kiritish;gid (gid-tarjimon), ekskursiya yetakchisi va yoʻriqchi-yoʻl boshlovchilarga malaka sertifikati va identifikatsiya kartasini berish.Amalga oshirish shakli: normativ-huquqiy hujjat loyihasini ishlab chiqish.2023-yil oktabr-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Raqamli texnologiyalar vazirligi (Sh. Shermatov),Adliya vazirligi (A. Tashkulov)18.Toifasi (yulduz) boʻlmagan joylashtirish vositalari uch va undan yuqori toifa (yulduz) olganda, joylashtirish vositalarining muvofiqlik sertifikatini rasmiylashtirish boʻyicha xarajatlarni Turizmni qoʻllab-quvvatlash jamgʻarmasi mablagʻlari hisobidan qoplab berish tartibini belgilash.Amalga oshirish shakli: normativ-huquqiy hujjat loyihasini ishlab chiqish. 2023-yil noyabrTurizmni qoʻllab-quvvatlash jamgʻarmasi mablagʻlariEkologiya, atrof-muhitni muhofaza qilish va iqlim oʻzgarishi vazirligi(A. Abduxakimov)19.Nogironligi boʻlgan shaxslarning sayohat qilishlari uchun qulay muhit yaratishga qaratilgan “Toʻsiqsiz turizm” dasturini ishlab chiqish.Amalga oshirish shakli: normativ-huquqiy hujjat loyihasini ishlab chiqish.2023-yil noyabr-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Iqtisodiyot va moliya vazirligi (Sh. Kudbiyev),Transport vazirligi (I. Maxkamov),Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari20.Turoperatorlar va aviatashuvchilarning xorijiy mamlakatlardan Samarqand, Buxoro va Urganch xalqaro aeroportlariga amalga oshirilgan charter aviaqatnovlari boʻyicha xarajatlarining bir qismini Oʻzbekiston Respublikasi Davlat budjeti va Turizmni qoʻllab-quvvatlash jamgʻarmasi mablagʻlari hisobidan teng ulushlarda qoplab berish tartibini belgilash.Amalga oshirish shakli: normativ-huquqiy hujjat loyihasini ishlab chiqish.2023-yil dekabr-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Iqtisodiyot va moliya vazirligi (Sh. Kudbiyev)21.Mehmonxonalar sonini va ularda xizmat koʻrsatish sifatini oshirishni davlat tomonidan moliyaviy qoʻllab-quvvatlash boʻyicha quyidagi tartiblarni belgilash:investorlarning yangi mehmonxonani qurish (rekonstruksiya qilish bundan mustasno) va jihozlash uchun ketgan xarajatlarining bir qismini Oʻzbekiston Respublikasi Davlat budjeti mablagʻlari hisobidan qoplab berish;dunyoning taniqli va nufuzli mehmonxona brendlaridan foydalanish boʻyicha Oʻzbekiston Respublikasi rezidentlari boʻlgan tashkilotlar uchun royaltini franchayzing toʻgʻrisidagi shartnoma kuchga kirgan vaqtdan boshlab uch yil mobaynida Davlat budjeti mablagʻlari hisobidan moliyalashtirish.Amalga oshirish shakli: normativ-huquqiy hujjat loyihasini ishlab chiqish.2023-yil dekabr-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Iqtisodiyot va moliya vazirligi (Sh. Qudbiyev)22.Turizm yoʻnalishida xalqaro talablarga javob beradigan malakali kadrlar tayyorlash tizimini yoʻlga qoʻyish.Bunda, xalqaro darajada tan olingan taʼlim dasturlarini “franshiza” asosida jalb qilish, taʼlim dasturlaridagi oʻquv jarayonini “blok-modul” tizimiga asoslangan dual taʼlim shaklida tashkil etish.Amalga oshirish shakli: normativ-huquqiy hujjat loyihasini ishlab chiqish.2024-yil fevral-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Oliy taʼlim, fan va innovatsiyalar vazirligi (I. Abduraxmanov)23.Qoʻmita markaziy apparati va tizim tashkilotlari xodimlari mehnatiga haq toʻlashning yangi mexanizmlarini joriy qilish.Amalga oshirish shakli: ekologiya, atrof-muhitni muhofaza qilish va iqlim oʻzgarishi vazirining buyrugʻi.2023-yil avgustTurizmni qoʻllab-quvvatlash jamgʻarmasi va mahalliy budjet mablagʻlariEkologiya, atrof-muhitni muhofaza qilish va iqlim oʻzgarishi vazirligi(A. Abduxakimov)24.Qoʻmitaga zamonaviy talablarni hisobga olgan holda yuksak professional vazifalarni samarali bajarishga qodir boʻlgan mutaxassislarni belgilangan tartibda ishga qabul qilish.Amalga oshirish shakli: amaliy chora-tadbirlar.2023-yil avgust-sentabr-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Davlat xizmatini rivojlantirish agentligi (O. Xasanov)25.Qoʻmita tarkibiga k?ruvchi obyektlarni xatlovdan oʻtkazish.Qoʻmita markaziy apparati hamda oʻz binolari mavjud boʻlgan tizim va hududiy organlarning maʼmuriy binolariga quyosh fotoelektr stansiya (panel)larini oʻrnatish.Amalga oshirish shakli: amaliy chora-tadbirlar.2023-yil davomidaIjrochilar mablagʻlariEkologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari26.Sobiq Turizm va madaniy meros vazirligiga tegishli mol-mulk, shu jumladan, bino va inshootlar, avtotransport vositalari, mebel va jihozlar hamda axborot-dasturiy mahsulotlarini Qoʻmitaga oʻtkazish boʻyicha qabul qilish-topshirish dalolatnomalarini rasmiylashtirish.Amalga oshirish shakli: amaliy chora-tadbirlar.2023-yil avgust-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Madaniyat vazirligi (O. Nazarbekov)27.Jizzax shahri Hamid Olimjon bogʻi hududida joylashgan sobiq “Vatan” kinoteatri binosida zamonaviy talablarga mos keladigan “Ekologiya va tabiat muzeyi”ni hamda unga tutash hududdagi cherkov binosida “Tabiat va sanʼat” muloqot markazi faoliyatini tashkil qilish uchun “Vatan” kinoteatri binosini tutash hududi bilan birgalikda hamda cherkov binosini Ekologiya vazirligiga operativ boshqaruv huquqi asosida bepul oʻtkazib berish.Amalga oshirish shakli: qabul qilish-topshirish dalolatnomalarini rasmiylashtirish.2023-yil avgust-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Jizzax viloyati hokimligi (E. Saliyev),Davlat aktivlarini boshqarish agentligi (A. Ortikov)28.Turizm yoʻnalishida kadrlar tayyorlovchi davlat oliy hamda professional taʼlim tashkilotlarining turizm, servis, mehmonxona xoʻjaligi va gid (gid-tarjimon) taʼlim yoʻnalishlari boʻyicha pedagoglar uchun oʻrta va qisqa muddatli oʻquv kurslarini yoʻlga qoʻyish.Amalga oshirish shakli: oʻquv dasturlarini ishlab chiqish.2023-yil dekabr-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Oliy taʼlim, fan va innovatsiyalar vazirligi (I. Abduraxmanov)29.Turistlarni mamlakat tarixi bilan tanishtirish va ekskursiyalarni tashkil qilish maqsadida madaniy meros obyektlari va davlat muzeylarida davlat tili va chet tillarida maʼlumotlar beruvchi audiogidlardan foydalanishni kengaytirish.Amalga oshirish shakli: chora-tadbirlar rejasini ishlab chiqish.2023-yil avgust-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Madaniy meros agentligi (B. Abdikarimov),Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari30.Ekologiya jamgʻarmasi mablagʻlari hisobidan pudrat tashkilotlarini elektron tender (“e-tender” platformasi) savdolarida tanlab olish orqali:Markaziy Osiyo atrof-muhit va iqlim oʻzgarishini oʻrganish universiteti (Green University) binosining qurilish va kapital taʼmirlash ishlarini;Ekologiya, atrof-muhitni muhofaza qilish va iqlim oʻzgarishi vazirligi binosi hududida Davlat ekologik nazorat inspeksiyasi, Situatsion Markazi va “Yashil transformatsiya va iqlim oʻzgarishi milliy markazi” davlat muassasasi uchun bino va inshoot qurish ishlarini;Sanitar tozalash tashkil etish respublika markazi va Chiqindi poligonlarini boshqarish direksiyasini joylashtirish uchun Toshkent shahri, Yunusobod tumani, Bodomzor yoʻli 1-tor koʻcha, 72-uyda joylashgan binoning 1-qavatida kapital taʼmirlash va jihozlash ishlarini amalga oshirish.Qurilish va kapital taʼmirlash ishlari boʻyicha loyiha-smeta hujjatlarini qisqa muddatda ekspertizadan oʻtkazilishini taʼminlash.Amalga oshirish shakli: chora-tadbirlar rejasini ishlab chiqish.2024-yil yanvarEkologiya jamgʻarmasi mablagʻlariEkologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Qurilish va uy-joy kommunal xoʻjaligi vazirligi (B. Zakirov)31.Toshkent viloyati, Toshkent tumani, Darxon dahasi, Chimkent yoʻli koʻchasi 18-uyda joylashgan Toshkent tumani, Oʻrmon xoʻjaligi ilmiy-tadqiqot instituti, Darxon ilmiy-tajriba xoʻjaligiga tegishli oʻrmon fondi yerlarini Markaziy Osiyo atrof-muhit va iqlim oʻzgarishini oʻrganish universiteti (Green University)ga operativ boshqaruv huquqi asosida bepul oʻtkazib berish.Ushbu hududda pudrat tashkilotlarini elektron tender (“e-tender” platformasi) savdolarida tanlab olish orqali yashil jamoat parkini tashkil qilish.Amalga oshirish shakli: amaliy chora-tadbirlar.2024-yil aprelEkologiya jamgʻarmasi mablagʻlariEkologiya, atrof-muhitni muhofaza qilish va iqlim oʻzgarishi vazirligi(A. Abduxakimov),“Oʻrmonqurilish” davlat muassasasi32.Butunjahon turizm tashkiloti (UNWTO) shafeligida Xalqaro turizm akademiyasi Samarqand kampusini, qurish, kapital taʼmirlash va obodonlashtirish ishlarini loyiha-smeta hujjatlarini ishlab chiqish bilan bir vaqtda amalga oshirish. Bunda:obyektda bajarilgan qurilish ishlari 2022 moliya yili yakuniga koʻra qoldiq qiymatlarini joriy narxlarda qayta hisoblash, qoʻshimcha va oʻzgartirishlarni inobatga olgan holda Vazirlar Mahkamasining 2019-yil 5-sentabrdagi 740-son qarori talablariga muvofiq tegishli hujjat loyihalari ishlab chiqiladi;qoldiq qiymatlarini joriy narxlarda qayta hisoblash, qoʻshimcha va oʻzgartirishlarni toʻliq inobatga olgunga qadar buyurtmachining asoslangan hisob-kitoblariga koʻra zarur mablagʻlar ajratiladi.Amalga oshirish shakli: amaliy chora-tadbirlar.2024-yil yanvar-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov),Samarqand viloyati hokimligi (E. Turdimov),“Yagona buyurtmachi xizmati” injiniring kompaniyasi33.Joylashtirish vositalarida tashrif buyuruvchilarning istagiga koʻra xizmatlarni taqdim qilish tizimini takomillashtirish.Amalga oshirish shakli: amaliy chora-tadbirlar.2023-yil oktabr-Ekologiya, atrof-muhitni muhofaza qilish va iqlim oʻzgarishi vazirligi(A. Abduxakimov) T/r Hudud nomi Tuman (shahar) nomi Loyiha ixtisoslashuvi Loyiha qiymati (mln AQSH dollari) Ish oʻrni soni Jami: 630,1 7121 1. Qoraqalpogʻiston Respublikasi Nukus shahri Etnoturizm majmuasi. 5 6 2. Mehmonxona majmuasi. 1 8 3. Moʻynoq tumani Mehmonxona majmuasi. 1 20 4. Ellikqalʼa tumani Ekoturizm majmuasi. Aqchakoʻl boʻyida mehmonxona, restoran, fitnes klub va suvda dam olish xizmatlari tashkil etish. 1 15 5. Andijon viloyati Xonobod shahri Koʻngilochar maskan. Sunʼiy koʻl yaratib, mehmonxona va suvda dam olish xizmatlari tashkil etish. 69,1 950 6. Andijon shahri Mehmonxona majmuasi. Mehmonxona, restoran, basseyn, avtoturargoh, fitnes zal tashkil etish. 1,9 25 7. Oltinkoʻl tumani Mehmonxona majmuasi. Mehmonxona, restoran, basseyn, avtoturargoh, fitnes zal tashkil etish. 2,5 30 8. Buxoro Viloyati Buxoro shahri Mehmonxona majmuasi. Mehmonxona, restoran, basseyn, avtoturargoh, fitnes zal tashkil etish. 14 50 9. Mehmonxona majmuasi. Mehmonxona, restoran, basseyn, avtoturargoh, fitnes zal tashkil etish. 2 50 10. Mehmonxona majmuasi. Mehmonxona, restoran, basseyn, avtoturargoh, fitnes zal tashkil etish. 12 50 11. Peshku tumani Etnoturizm majmuasi. Afshona qishlogʻida etnoturizm shaharchasini tashkil etish. 1 70 12. Jizzax viloyati Baxmal tumani Ekoturizm va koʻngilochar maskan. Togʻ hududida dor yoʻli, mehmonxona, amfiteatr, tennis korti hamda restoran tashkil etish. 3 150 13. Zomin tumani Mehmonxona majmuasi. Togʻ hududida mehmonxona tashkil etish. 11 55 14. Qashqadaryo viloyati Kitob tumani Dor yoʻli va mehmonxona. Kempinglar, attraksionlar, basseyn, favvoralar va restoranlar tashkil etish. 15 700 15. Shahrisabz tumani Turizm majmuasi. Zamonaviy akvapark, kemping, mehmonxona, savdo va xizmat koʻrsatish majmuasini tashkil etish. 2 100 16. Qarshi shahri Mehmonxona majmuasi. Mehmonxona tashkil etish. 2,3 20 17. Mehmonxona majmuasi. Mehmonxona tashkil etish. 1 35 18. Mehmonxona majmuasi. Mehmonxona va ochiq osmon tagida restoran tashkil etish. 1,1 24 19. Mehmonxona va ekobogʻ tashkil etish. 1,3 50 20. Mehmonxona majmuasi. Mehmonxona tashkil etish. 1 100 21. Navoiy viloyati Qiziltepa tumani Zamonaviy turizm majmuasi. “Toʻdakoʻl” turistik-rekreatsion zonasini tashkil etish hamda suvda dam olish va sohil boʻyi (plyaj) turizmini rivojlantirish loyihalarini amalga oshirish. 30 1200 22. Karmana tumani Yoʻlboʻyi infratuzilmasi. Zamonaviy “Karvonsaroy majmuasi”ni tashkil etish. 5 50 23. Namangan viloyati Yangiqoʻrgʻon tumani Ekoturizm majmuasi. Ekoturizm majmuasida joylashtirish vositalari, suzish havzasi, gastronomik turizm va etnoturizm xizmatlarini tashkil etish. 14,1 30 24. Pop tumani Koʻngilochar maskan. Dor yoʻli va mehmonxona tashkil etish. 6,5 70 25. Samarqand viloyati Samarqand tumani Ekoturizm loyihasi. Togʻ va ekoturizm kompleksini tashkil etish. 10 60 26. Mehmonxona majmuasi. 4 yulduzli mehmonxona va restoran tashkil etish. 12 40 27. Mehmonxona majmuasi. 4 yulduzli mehmonxona, restoran, savdo va xizmat koʻrsatish obyektlarini tashkil etish. 30 150 28. Tibbiyot turizmi majmuasi. Zamonaviy tibbiy xizmat koʻrsatish markazi va mehmonxona tashkil etish. 18 200 29. Nurobod tumanida Ekoturizm loyihasi. Osma dor yoʻli va ekoturizm dam olish maskani tashkil etish. 11,5 30 30. Sirdaryo viloyati Guliston shahri Tibbiyot turizmi majmuasi. Mehmonxona, tibbiy diagnostika markazi, zamonaviy savdo majmuasini tashkil etish. 8,3 30 31. Mehmonxona majmuasi. Mehmonxona, restoran va bouling tashkil etish. 1,2 25 32. Mehmonxona majmuasi. Mehmonxona va restoran tashkil etish. 1,2 20 33. Surxondaryo viloyati Boysun tumani Turistik majmua. Togʻ hududida turistik majmua, hunarmandchilik markazi, mehmonxona, amfiteatr, restoran, oʻtov uylari, sport zali, suzish havzasini tashkil etish. 5,8 50 34. Turistik majmua. Mehmonxona va oʻtov uylarini tashkil etish. 1 20 35. Turistik majmua. Togʻ hududida turistik majmua, mehmonxona, amfiteatr, restoran, oʻtov uylarini tashkil etish. 18 100 36. Mehmonxona majmuasi. Mehmonxona va restoran tashkil etish. 1,5 30 37. Termiz shahri Mehmonxona majmuasi. Mehmonxona va restoran tashkil etish. 1,2 20 38. Dam olish maskani. Eski shahar, amfiteatr va istirohat bogʻi tashkil etish. 1,5 50 39. Mehmonxona majmuasi. Mehmonxona, kongress xoll va koʻngilochar maskan tashkil etish. 50 100 40. Toshkent viloyati Angren shahri Mehmonxona, osma dor yoʻli va dam olish maskani. Mehmonxona, osma dor yoʻli, qishki changʻi uchish yoʻlagi, restoran tashkil etish. 70 50 41. Boʻstonliq tumani Bolalar intellektual sport-sogʻlomlashtirish va dam olish maskani. Koʻngilochar maydon, yozgi amfiteatr, mini futbol maydoni, tennis korti, bolalar maydonchasi, basseyn, kottejlar, mehmonxona binosi, restoran, avtoturargohlarni tashkil etish. 10 85 42. Boʻstonliq tumani Mehmonxona va dam olish maskani. Mehmonxona binosi, kottejlar, amfiteatr, basseyn, futbol va basketbol maydonchalari, avtoturargoh tashkil etish. 6,8 75 43. Boʻstonliq tumani Dam olish maskani. Ziplayn, biatlon, vorkaut, mini futbol va badminton maydonlari, shaxmat xonalari, kutubxona, kinoteatr, amfiteatr tashkil etish. 5 80 44. Boʻstonliq tumani Dam olish maskani. Restoran, avtoturargoh, etnoqishloq, kottej, bolalar maydonchasi, mehmonxona, fitnes zal, spa markazi, amfiteatr, futbol maydonchasi, tennis korti, bouling oʻyingohini tashkil etish. 15 150 45. Boʻstonliq tumani Mehmonxona va dam olish maskani. Basseyn, restoran, mehmonxona, eko-bogʻ, avtoturargoh tashkil etish. 11,4 100 46. Boʻstonliq tumani Mehmonxona majmuasi. Mehmonxona, restoran basseyn, avtoturargoh, fitnes zal tashkil etish. 9 70 47. Boʻstonliq tumani Sogʻlomlashtirish oromgohi. Mini futbol maydonchasi, mehmonxona, kottej, basseyn, avtoturargoh, restoran tashkil etish. 8 50 48. Boʻstonliq tumani Mehmonxona majmuasi. Mehmonxona, basseyn, kottej, eko-bogʻ, avtoturargoh tashkil etish. 15 300 49. Boʻstonliq tumani Mehmonxona majmuasi. Mehmonxona, basseyn, kottej, eko-bogʻ, avtoturargoh tashkil etish. 10 100 50. Fargʻona viloyati Qoʻqon shahri Milliy hunarmandchilik va turizm markazi. Hunarmandlar uyi, zamonaviy mehmonxona, gipermarket, restoran tashkil etish. 21,5 300 51. Rishton tumani Hunarmandchilik kompleksi. Hunarmandlar markazi, suzish havzasi, restoran, konferensiya zali, oʻyin maydoni hamda zamonaviy mehmonxona tashkil etish. 5,2 200 52. Fargʻona shahri Koʻngilochar maskan. Tematik bogʻ, mehmonxona va restoranlar majmuasini tashkil etish. 15 100 53. Xorazm viloyati Bogʻot tumani Ekoturizm majmuasi. Choʻl hududida mehmonxonalar, restoranlar, basseyn, ekoturizm kompleksi, umumiy ovqatlanish shoxobchalari, ekstremal turizm attraksionlari, oʻtov uylari, amfiteatr, baliqchilik koʻllari, hunarmandchilik savdo rastalari tashkil etish. 10 500 54. Xiva tumani Ekoturizm maskani. Qorakoʻl hududida oʻtov uylari ekoturizm kompleksi, baliqchilik koʻllari, yozgi dam olish maskanlarini tashkil etish. 1,2 20 55. Toshkent shahri Shayxontohur tumani Zamonaviy mehmonxona tashkil etish va ishga tushirish. 16 75 56. Mirobod tumani Zamonaviy mehmonxona tashkil etish va ishga tushirish. 10 30 57. Uchtepa tumani Zamonaviy mehmonxona tashkil etish va ishga tushirish. 11 33 58. Chilonzor tumani Zamonaviy mehmonxona tashkil etish va ishga tushirish. 5 20 1. J.A. Xodjayev — Oʻzbekiston Respublikasi Bosh vazirining oʻrinbosari, Davlat komissiyasi raisi 2. A.A. Abduxakimov — ekologiya, atrof-muhitni muhofaza qilish va iqlim oʻzgarishi vaziri, Davlat komissiyasi raisi oʻrinbosari 3. L.Sh. Kudratov — investitsiyalar, sanoat va savdo vaziri, Davlat komissiyasi raisi oʻrinbosari 4. A.M. Abdukadirov — Oʻzbekiston Respublikasi Prezidenti huzuridagi Strategik islohotlar agentligi bosh direktorining birinchi oʻrinbosari 5. A.N. Karimov — adliya vaziri oʻrinbosari 6. I.I. Norqulov — iqtisodiyot va moliya vaziri oʻrinbosari 7. J.E. Choriyev — transport vaziri oʻrinbosari 8. A.E. Miraliyev — Davlat aktivlarini boshqarish agentligi direktori oʻrinbosari 9. D.A. Vahobov — Oʻzbekiston Savdo-sanoat palatasi raisi 10. R.F. Djurayeva — “Uzbekistan airports” AJ boshqaruvi raisi 11. Lavozimi boʻyicha — Davlat aktivlarini boshqarish agentligi departament boshligʻi, Davlat komissiyasi kotibi